CELEX: 32018D0487
Language: el
Date: 2018-03-20 00:00:00
Title: Απόφαση (ΕΕ) 2018/487 του Συμβουλίου, της 20ής Μαρτίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Oesterreichische Nationalbank

23.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/17
            
         ΑΠΌΦΑΣΗ (ΕΕ) 2018/487 ΤΟΥ ΣΥΜΒΟΥΛΊΟΥ
   της 20ής Μαρτίου 2018
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Oesterreichische Nationalbank
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στην Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση της Ευρωπαϊκής Κεντρικής Τράπεζας, της 26ης Ιανουαρίου 2018, προς το Συμβούλιο της Ευρωπαϊκής Ένωσης, σχετικά με τους εξωτερικούς ελεγκτές της Oesterreichische Nationalbank (ΕΚΤ/2018/1) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Το άρθρο 37 παράγραφος 1 του αυστριακού ομοσπονδιακού νόμου περί της Oesterreichische Nationalbank προβλέπει ότι η γενική συνέλευση της Oesterreichische Nationalbank εκλέγει έναν εξωτερικό ελεγκτή και έναν αναπληρωτή εξωτερικό ελεγκτή για περίοδο έως πέντε έτη. Ο αναπληρωτής εξωτερικός ελεγκτής αναλαμβάνει καθήκοντα μόνο στην περίπτωση που ο εξωτερικός ελεγκτής αδυνατεί να διενεργήσει τον έλεγχο.
            
         
               (3)
            
            
               Η θητεία τόσο του σημερινού εξωτερικού ελεγκτή όσο και του σημερινού αναπληρωτή εξωτερικού ελεγκτή της Oesterreichische Nationalbank έληξε με το πέρας του ελέγχου για το οικονομικό έτος 2017. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2018 και εξής.
            
         
               (4)
            
            
               Η Oesterreichische Nationalbank επέλεξε την εταιρεία Ernst & Young Wirtschaftsprüfungsgesellschaft m.b.H. ως εξωτερικό ελεγκτή της και την εταιρεία Deloitte Audit Wirtschaftsprüfungs GmbH ως αναπληρωτή εξωτερικό ελεγκτή της για τα οικονομικά έτη 2018 έως 2022,
            
         
               (5)
            
            
               Το Διοικητικό Συμβούλιο της ΕΚΤ συνέστησε το διορισμό της εταιρείας Ernst & Young Wirtschaftsprüfungsgesellschaft m.b.H. ως εξωτερικού ελεγκτή της Oesterreichische Nationalbank και της εταιρείας Deloitte Audit Wirtschaftsprüfungs GmbH ως αναπληρωτή εξωτερικού ελεγκτή της Oesterreichische Nationalbank για τα οικονομικά έτη 2018 έως 2022.
            
         
               (6)
            
            
               Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 9 της απόφασης 1999/70/ΕΚ αντικαθίσταται από το ακόλουθο κείμενο:
   
      «9.   Η εταιρεία Ernst & Young Wirtschaftsprüfungsgesellschaft m.b.H. διορίζεται ως ο εξωτερικός ελεγκτής της Oesterreichische Nationalbank για τα οικονομικά έτη 2018 έως 2022.
      Η εταιρεία Deloitte Audit Wirtschaftsprüfungs GmbH διορίζεται ως ο αναπληρωτής εξωτερικός ελεγκτής της Oesterreichische Nationalbank για τα οικονομικά έτη 2018 έως 2022.».
   
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.
   
      Βρυξέλλες, 20 Μαρτίου 2018.
      
         
            Για το Συμβούλιο
         
         
            H Πρόεδρος
         
         E. ZAHARIEVA
      
   
   
      (1)  ΕΕ C 37 της 1.2.2018, σ. 1.
   
      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).